વિપક્ષ નેતાને હટાવવા માટે કોંગ્રેસના ૫૦ જેટલા કોર્પોરેટરોમાંથી ૩૩ કોર્પોરેટરોએ પહેલાં તો પ્રભારી રાજીવ સાતવને લેખિતમાં પત્ર મોકલ્યો હતો, જોકે આ મુદ્દો સહપ્રભારી મોહંતીને સુપરત કરવામાં આવ્યો હતો, હવે મોહંતીએ કોર્પોરેટરોની રજૂઆતને સાંભળી છે, આ કોર્પોરેટરોનું કહેવું છે કે, વિપક્ષ નેતા સામે અમારો વિરોધ અકબંધ છે, વિપક્ષ નેતા બદલાય અને આગામી સ્થાનિક સ્વરાજ્યની ચૂંટણી સમયે કોંગ્રેસ પક્ષમાં નવા પ્રાણ પ્રાણ ફૂંકાય તે માટે નેતાગીરીએ આ કદમ ઉઠાવવો જરૂરી છે.